नई दिल्ली। देश की राजधानी में जिस तरह से लगातार प्रदूषण बढ़ रहा है उसकी वजह से लोगों का जनजीवन काफी अस्त-व्यस्त हो गया है। यही नहीं हालत इतनी बुरी है कि लोगों का सांस लेना जानलेवा हो गया है। यहां तक कि डॉक्टरों ने दिल्ली की स्थिति को देखते हुए इसे आपातकाल घोषित कर दिया है। मौजूदा हालात से निपटने के लिए डॉक्टरों और अस्पतालों ने अपनी कमर कस ली है और अतिरिक्त मेडिकल स्टाफ को तैनात किया है जिससे कि अधिक से अधिक बीमार लोगों का इलाज किया जा सके।